Соғды облысы

Соғды облысы (тәж. вилояти Суғд; 1939–2000 жылдары Ленинабад облысы) — Тәжікстан құрамындағы төрт облыстарының бірі. Соғды атты тарихи аймақта орналасқан бұл облыстың аумағы 25,400 шаршы километрге, және халық саны 2,707,300 адамға тең. Соғды облысының жерінде Сырдария ағады. Бұл облыс Өзбекстанның Жызақ, Наманған, Самарқан және Ферғана облыстарымен және Қырғызстанның Ош және Баткен облыстарымен шекаралас. Бұл облыста Тәжікстан халқының 29%-ы тұрады және ол елдің ЖІӨ-сінің үштен екісін жасайды. Этимологиясы «Соғды» атауы тұңғыш рет «Авеста» кітабында айтылады. Бұл сөздің «қасиетті», «таза» деген мағыналары болған деген болжам бар. Қазіргі кезде ол жалпы тарихи аймақты білдіру үшін қолданылады. Соғды облысының бұрынғы атауы Ленинабад Владимир Лениннің құрметіне аталған еді. Тарихы Ленинабад облысы (1939–2000) Ленинабад облысы 1939 жылдың 27 қазанында, республиканың басқа үш тұңғыш облыстарымен (Сталинабад, Куляб және Ғарм) қатар құрылды. Соғды облысы (2000 бастап) 2000 жылы тәуелсіз Тәжікстан үкіметі облыстың атауын Соғды тарихи аумақтың атауымен атап, ол Соғды облысы деп аталды. Халқы Халық саны 2021 жылғы санақ бойынша Соғды облысында 2,770 миллионнан астам адам тұрады. Ұлттық құрамы 2014 жылғы санақ бойынша Соғды облысының ұлттық құрамы: Тәжіктер — 84% (1,876,218 адам) Өзбектер — 14,76% (329,614 адам) Қырғыздар — 0,58% (12896 адам) Орыстар — 0,4% (8890 адам) Татарлар — 0,12% (2600 адам) Түрікмендер — 0,01% (157 адам) Қазақтар — 0,01% (155 адам) Қалғандары — 0,14% (3020 адам) Әкімшілік бөлінісі Аудандары Қалалық аудандары Дереккөздер